
ODBOR ZA PODRUČJA SA PRIRODNIM OGRANIČENJIMA HPK  



Zapisnik 1. Konstituirajuće sjednice Odbora za područja sa prirodnim ograničenjima HPK


1. konstituirajuća sjednica Odbora za područja sa prirodnim ograničenjima Hrvatske poljoprivredne komore održala se 10. rujna, 2026. godine s početkom u 11 sati uživo u prostorijama Kulturno informativnog centra Gospić, Budačka ul. 12, 53000, Gospić

Prisutni:
Bariša Dejanović
Branislav Barišić
Mateo Šljivić
Joško Režić
Paul Milković
Antonio Galić
Ante Franić
Vedran Macan
Mladen Kušeković
Antonio Buljanović

HPK: Ana Pehar, Kristina Koret

Dnevni red: 


1. Konstituiranje Odbora


Otvara se sjednica, članovi se predstavljaju.
Bariša Dejanović– ekološka poljoprivreda – uzgaja bušu i boškarina
Vedran Macan - predsjednik Istarske ovce – zanima ga zaštita izvorne pasmine, 
Ante Franić – tajnik udruge buše, ima OPG, uzgajaju bušu 
Branislav Barišić – sustav krava tele već 40 g, prije imao ovce
Mateo Šljivić– buše, boškarin, koze
Joško Režić – iz Vrlike, uzgaja autohtone pasmine, dugo je u sektoru
Paul Milković – Vrlika – uzgaja autohtone pasmine
Antonio Galić – općina Drniš, autohtone pasmine na kršu
Mladen Kušeković – Vlasnik Natura beef, mesne pasmine u sustavu krava tele, prije bio predsjednik Odbora za krške pašnjake, nije mogao funkcionirati. Taj odbor, radio je u sklopu sa odborima za sustav krava tele i ovčarstvo.

Dnevni red, jednoglasno prihvaćeno. Pročitana prava i obaveze članova Odbora.
Konstituiran članovi Odbora.
Treba animirati i članove iz ostatka Hrvatske da budu u Odboru.
Priključio se g. Buljanović i obratio sa nekoliko riječi – ovčar sa 100 ovaca i napomenuo neke probleme iz sektora. Prihvaćen za člana Odbora.

2.	Izbor predsjednika Odbora 
Kandidirani članovi:
Branislav Barišić
Željka Egredžija
Petar Jelić
Ivan Beneta
Antun Golubović
Ante Franić
Alen Fabčić
Ana Fumić Janović
Damir Sorić

Komentiralo se područje Gospića i okolice kao područja gdje su ušle kemikalije i medicinski otpadi – govori se o tome na razini EU, ovo je jadranski sliv i otići će prema Jadranu, u Odboru treba biti osoba koja je spremna zauzeti se za pravi stav na ovim prostorima. 
Svi pravilnici koje se rade, novac koji treba biti za ovaj prostor, ode zapravo drugom području, treba biti prava borba za ove mjere i ovaj prostor.
Kandidature:
B. Barišić  - pokušao je kroz grupu ljudi riješiti probleme koje imaju, nije mu bitan izbor predsjednika, ali želi vidjeti kako funkcionira. odbor
A. Franić – dugo radi unutar sustava, sva područja moraju ući u jedan poseban dio zaštite, poljop, krša treba dobiti novi značaj, unutar projekta koji je rađen potpisan je ugovor sa zagrebačkim sveučilištem, ovaj odbor se treba truditi da se regenerira taj projekt(Centar za poljoprivredu i stočarstvo). Ima volju, iskustvo i dovoljno vremena da se posveti ovom poslu. Unutar komore, mora se zauzeti bolji položaj prema Mp, aktivnost treba biti više i više eksponiranosti medijski, da te informacije dopru do građana i poljoprivrednika. Uspješnost odbora ovisi i o drugim članovima.

Previše je politike do sada u Komori, uvijek je tako bilo, ona treba biti opoziciji bilo kojoj vlasti jer zastupa interes svih. Mi nemamo problem sa plasmanom proizvoda, jer su to specifični proizvodi. To čini regiju od Istre do Konavala.
Treba poraditi  na marketingu proizvodnje koja je sve skuplja, to je teško postići i konkurirati onima oz trećih zemalja. Teško se kontroliraju proizvodi koji dolaze izvana i koji se prepakiravaju.

Glasanje: Javno glasanje.
B. Barišić – nema glasova
A. Franić – 9 za, jedan suzdržan

A. Franić proglašen predsjednikom Odbora, zahvaljuje se na izboru. 

2. Izbor zamjenika predsjednika Odbora

G. Franić je dao na izbor zamjeniku da se sam prijavi. Javio se g. Režić i predložen je Barišić. Bolje da je nije iz iste županije zamjenik, pa je dogovorom prihvaćen kandidat iz Splitsko dalmatinske  - g. Režić.

3. Aktualna situacija u sektoru 


Problemi su u sektoru, svi imaju iste probleme, nije uređeno tržište, prvi je problem što nije definirano što se želi kao poljoprivredu. To će biti izazov Odbora, jer je vezan za stočarsku proizvodnju. Definirati što je proizvodnja i ostale stavove. Broj grla, količina mesa? Svaki pravilnik drugačije tretira pojmove, zaštićena područja moraju biti posebno definirana. Trebalo bi ići u smjeru definiranja posebne karte i posebnog statusa. Postoji niz problema, na terenu na ovom području kada npr. dolazi kontrola, da se tretira isto kao oranice. Problem su koeficijenti na ovom području, na kršu se ne može dovoljno hrane proizvest nego se mora kupiti. Razlika je velika našeg proizvoda koja je kvalitetan mesni proizvod za razliku od uvezenog mesa.

Stočarstvo na kršu – ulaganja koja su tu potrebna da bi se proizvelo su velika, prethodnoj ministrici je također upućivano na svu problematiku, regresivnost koja je uvedena , je pogubna. Kupuje se slama, hrana. Oranica na kršu ima samo 5000, potrebno je nagraditi ljude na tim područjima, ali nije bilo volje za to. Plasman proizvoda – kada se ne ovisi o puno faktora onda može biti veća cijena, a problem je količina. Meso da se obilježi velikim slovima - Hrvatska, ali nema objašnjenja zašto to nije moguće uvesti.
Te oznake nisu nikad bile pozdravljene od strane MP. Živa stoka koju prodaju ne knjiži se kao proizvod. 80 posto toga je siva zona. Onaj u klaonici se evidentira kao onaj od koga je došlo meso, kao da on ima enormnu proizvodnju. Onda se dolazi lakše do mjera i proizvoda.
Udruga Buša je prošle godine bila kod ministra, jako loš stav je bio od strane njih, bile su sve neistine govorene sa njihove strane, krivi podatci izneseni -  onoga što je završilo u klaonici.
870 000 uvezeno otpada, mi jedini nemamo spalionicu. 
Komora za sada ide u dobrom smjeru, sa novim vodstvom.

5.         Aktivnosti sektora za period do kraja 2026. godine


Trebaju se Odbori dogovarati, da se ide po lokalnim medijima, i da se nalaze po Hrvatskoj. Kada se uspostavi ovaj Odbor tražiti da se uključe članovi iz Slavonije, kao i ostalih dijelova.

